Para outras páxinas con títulos homónimos véxase: Píleo.
Esquema dun esporóforo dos fungos agaricales e boletales: o **pé** ou **estipe** e o **sombreiro** ou **píleo**, formado polo himenóforo (carne e cutícula) e o himenio (con lamelas e tubos).
En micoloxía, o **píleo** (do latín *pileus*, 'sombreiro'), tamén chamado **chapeu** ou **sombreiro** é o nome técnico que se lle dá ao sombreiro dos cogomelos, un basidiocarpo ou un ascocarpo (corpo frutífero) do fungo, que sustenta unha superficie onde se aloxan as esporas, o himenio.

O himenio ou himenóforo pode estar formado por lamelas, tubos ou "dentes", na cara inferior do píleo.

O píleo é caraterístico ds agáricos, boletos, algúns poliporos e algúns ascomicetos.

Morfoloxía
----------

Aliñación de varios pés de *Amanita phalloides* mostrando a evolución da morfoloxía do esporóforo: o sombreiro ovalado da idade xuvenil esténdese e vólvese convexo na madurez.
Os píleos poden ter varias formas, e a forma pode cambiar ao longo do ciclo de crecemento e desenvolvemento do fungo.

A forma máis común é a semiesférica ou *convexa*.

Os píleos convexos adoitan continuar a súa expansión a medida que van madurando, até que adquiren unha forma totalmente plana.

Moitas especies de cogomelos ben coñecidas posúen un píleo convexo, como *Agaricus bisporus*, ou varias das especies dos xéneros *Amanita* e *Boletus*.

Algúns outros, tales como os de *Macrolepiota procera*, teñen distintos tipos de mamelón —forma de mama—, polo que son denominados *umbonados* ou *mamelonados* (un **umbo**, **umbón** ou **mamelón** é unha protuberancia obtusa que se forma no centro do sombreiro dalgúns cogomelos).

Os píleos doutros cogomelos, tales como *Cantharellus cibarius*, presentan unha aparencia de embude ou trompeta. Neste caso, o píleo denomínase *embudado* ou *infundibuliforme*.

Galería
-------

A continuación móstranse unhas ilustracións que representan os distintos tipos de píleo descritos na literatura:

* CampanuladoCampanulado
* CónicoCónico
* ConvexoConvexo
* DeprimidoDeprimido
* PlanoPlano

* InfundibuliformeInfundibuliforme
* ExcéntricoExcéntrico
* OvaladoOvalado
* UmbilicadoUmbilicado
* UmbonadoUmbonado

Notas
-----

1. ↑  Definicións no *Dicionario da Real Academia Galega* e no Portal das Palabras para *píleo*.
2. ↑  Definicións no *Dicionario da Real Academia Galega* e no Portal das Palabras para *chapeu*.
3. ↑  Definicións no *Dicionario da Real Academia Galega* e no Portal das Palabras para *sombreiro*.
4. ↑  Moore-Landecker, E. (1972): *Fundamentals of the Fungi*. Prentice Hall, p. 560.
5. ↑  Definición de **píleo** no dicionario da RAG  Arquivado 22 de xullo de 2013 en Wayback Machine.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Píleo*** |

### Bibliografía

* Arora, D. (1986): *Mushrooms Demystified*. Ten Speed Press.
* Patouillard, N. (1900): *Essai Taxonomique sur les familles et les genres des Hyménomycètes*. Imprimerie Declume, Lons-le Saulnier.

### Outros artigos

| * v
* c
* e
Micoloxía |
| --- |
| Terminoloxía | cogomelo, fungo; micorriza; anel, asco, basidio,  cortina, esporóforo, esporocarpo, espora, estipe, gleba, hifa, himenio, lamela, lévedo, micelio, mofo, píleo, veo, veo universal, volva |
| Especies | *Agaricales* (*Agaricus*: bóla de neve, champiñón común, fungo dos lameiros), *Amanita* (amanita branca, amanita dos Césares, cacaforra da morte, cacaforra dourada, francesiña, rebentabois), *Boletus*, cantarela, carallán, cerrote, cogomelo dos lamigueiros, cornizó, feixó do demo, fungato, matacandil, mildio, netorra, níscaro, oídio, pé azul, peido de lobo, pleuroto, ratiño, tortullo, trufa |
| Taxonomía e recursos | Index Fungorum, ascomicetos, basidiomicetos, Intoxicación por cogomelos velenosos, Fungos de Galicia, Os cogomelos na cultura popular galega |